શહેરના મોટેરા વિસ્તારમાં આવેલા આસારામ આશ્રમમાં રહેતો સુદામા રાઉત નામનો સાધક અાશ્રમના સ્ટોરરૂમમાંથી લોહીલુહાણ હાલતમાં મળી આવ્યો હતો. સાધકે પોતાના ગળાના અને શરીરના અન્ય ભાગે છરીના ઘા મારી આત્મહત્યા કરવાની કોશિશ કરી હતી. ઉપરાંત તેનું ગુપ્તાંગ પણ કાપેલી હાલતમાં મળી અાવ્યું હતું. પોલીસ તપાસમાં સાધકે આસારામ જેલમાંથી મુક્ત થતા ન હોઈ તેના વિયોગમાં આ પગલું ભર્યું હોવાનું બહાર આવ્યું હતું. સાધક બોલી શકવાની સ્થિતિમાં ન હોવાથી તેને પોલીસને પેપર પર લખીને આત્મહત્યાના પ્રયાસનું કારણ જણાવ્યું હતું.